Az üzem Romulusban, Wayne közelében található, Detroittól mintegy 15 mérföldre délnyugatra. Az első jelentések szerint egy vegyszertartályban bekövetkezett robbanás okozta a tüzet. A robbanás okát egyelőre nem sikerült megállapítani. A detroiti ABC leányvállalata, a WXYZ megerősítette, hogy minden alkalmazottnak sikerült elhagynia az üzemet, mielőtt a robbanás bekövetkezett volna, és hogy a tűz helyszínén HAZMAT-csapatok tartózkodtak. Wayne megye seriffje, Warren Evans bejelentette, hogy az első robbanás során nem történt sérülés. Azonban körülbelül 32 embert kezeltek légzési problémákkal a közeli Oakwood Annapolis kórházban a későbbi tűz miatt.
Romulus Detroittól délnyugatra található.